આગ્રાથી છ’રી પાળતા ચાલતા માણેકશાહ ગુજરાતમાં પ્રવેશી પાલનપુર નજીક મગરવાડા ગામની બાજુમાં તે સમયે જંગલ હતું ત્યાંથી પસાર થઈ રહ્યા હતા ત્યારે એક ડાકુ ટોળીએ ત્રાડ પાડી તેમને રોક્યા. માણેકશાહ નવકાર મંત્રના રટણમાં અને શત્રુંજય યાત્રાની ધૂનમાં હતા એટલે એમણે ધ્યાન ન આપતાં આ વાણિયા પાસે કિંમતી માલ હશે તેમ માનીને ડાકુઓ તેના પર તૂટી પડ્યા અને રસ્તો રોકી તલવારના ઝાટકે માણેકશાહના મસ્તક,પગ અને ધડ જુદાં કરી નાખ્યાં.